Tolong jelaskan mengenai Terasul dan gelaran dari Elizabeth II dalam bahasa melayu

21 April 1926 – 11 Disember 1936: Duli Yang Teramat Mulia Puteri Elizabeth dari York (Her Royal Highness Princess Elizabeth of York)

11 Disember 1936 – 20 November 1947: Duli Yang Teramat Mulia Puteri Elizabeth (Her Royal Highness The Princess Elizabeth)

20 November 1947 – 6 Februari 1952: Duli Yang Teramat Mulia Puteri Elizabeth, Duchess Edinburgh (Her Royal Highness The Princess Elizabeth, Duchess of Edinburgh)

6 Februari 1952 – 8 September 2022: Seri Paduka Baginda Ratu (Her Majesty The Queen)

Elizabeth memegang banyak gelaran dan jawatan ketenteraan kehormat di seluruh Komanwel, berdaulat atas banyak perintah di negaranya sendiri, dan menerima penghormatan dan anugerah dari seluruh dunia. Di setiap alamnya, baginda mempunyai gelaran tersendiri yang mengikut formula yang sama: Ratu Saint Lucia dan Alam dan Wilayahnya yang lain (Queen of Saint Lucia and of Her other Realms and Territories) di Saint Lucia, Ratu Australia dan Alam dan Wilayahnya yang lain (Queen of Australia and Her other Realms and Territories) di Australia, dan lain-lain. Di Kepulauan Channel dan Pulau Man, yang merupakan Wilayah Tanggungan Mahkota dan bukannya alam yang berasingan, baginda masing-masing dikenali sebagai Duke Normandy dan Lord Mann. Gelaran tambahan termasuk Pembela Iman (Defender of the Faith) dan Duke Lancaster.

Semasa berbicara dengan Elizabeth, etika yang betul ialah memanggilnya dengan Your Majesty (Tuanku) dan diikuti Ma'am (Puan). Ma'am disebut sebagai , dengan sebutan huruf 'a' disebut seperti huruf 'e'.